b'\n_START_ARTICLE_\nViini rahvusvaheline lennujaam\n_START_SECTION_\nAlgusaastad\n_START_PARAGRAPH_\n1938 ehitatud lennujaam oli algselt militaarne ning seda kasutati teise maailmas\xc3\xb5ja ajal Heinkeli firma militaarlennukite disaini- ja tootmiskompleksina. Aastal 1954 asutati Betriebsgesellschaft ning lennujaamast sai Viini ja kogu Austria peamine lennuv\xc3\xa4li. Seal oli ainult \xc3\xbcks rada, mida 1959. aastal laiendati. 1959. aastal alustati uue lennujaamahoone ehitamist._NEWLINE_1972 ehitati lisaks \xc3\xbcks lennurada. 1982 \xc3\xbchendati lennujaam natsionaalse kiirteev\xc3\xb5rgustikuga (Ostautobahn). 1986 avati suuremaks ehitatud saabuvate lendude hall, 1988 avati 8 maabumissilda._NEWLINE_27. detsembril 1985 r\xc3\xbcndasid Palestiina terroristid lennujaama piletim\xc3\xbc\xc3\xbcgipunkte.\n_START_SECTION_\nArendus 1990. aastatel\n_START_PARAGRAPH_\nFlughafen Wien AG erastati 1992. aastal. Samal aastal avati uus Terminal 1, aasta hiljem ostuala. 2006 alustati t\xc3\xb6\xc3\xb6d 109 m k\xc3\xb5rguses lennujuhtimistornis, millest ulatus n\xc3\xa4gema kogu lennujaama. Samal aastal avati VIP-ala._NEWLINE_5. juunil 2012 avati 3. terminal (algse nimega Austrian Star Alliance Terminal, ehituse k\xc3\xa4igus sai uue nime Skylink), millega suurendati lennujaama l\xc3\xa4bilaskev\xc3\xb5imet 30 miljoni reisijani aastas.\n_START_SECTION_\nPlaneeritud laienemine\n_START_PARAGRAPH_\nSeoses reisijate arvu pideva kasvuga on alates aastast 2004 rajatud uusi objekte, sh sellised suurprojektid nagu 109 m k\xc3\xb5rgune lennujuhtimistorn ja terminal 3.\n_START_SECTION_\nRenoveerimine\n_START_PARAGRAPH_\nJaanuariks 2013 renoveeriti terminal 1. B- ja C-v\xc3\xa4ravad on saanud keskse turvakontrolli juunis 2012. Lennujaama juhtkond otsustas, et terminal 2 renoveerimist ei alustata enne 2017. aastat.\n_START_SECTION_\nLaiendatud raudteejaam\n_START_PARAGRAPH_\nAllmaaraudteejaama on kohandatud, et mahutada kaugs\xc3\xb5iduronge. Aastast 2015, kui valmis uus Wien Hauptbahnhof, lisandus liin lennujaama ja uue linnas asetseva raudteejaama vahel.\n_START_SECTION_\nKolmas lennurada\n_START_PARAGRAPH_\nKolmas, 3680 meetri pikkune lennurada ehitati l\xc3\xb5unasse, suunda 11L/29R. Neljandat lennurada ei vajata enne 2025. aastat.\n_START_SECTION_\nRong\n_START_PARAGRAPH_\nViini S-Bahni (linnal\xc3\xa4hirong) liin S7 pakub v\xc3\xb5imalust soodsalt linna saada. S-Bahni piletid v\xc3\xb5imaldavad reisida edasi metroo, bussi v\xc3\xb5i trammiga._NEWLINE_Iga poole tunni tagant v\xc3\xa4ljuv S-Bahnist kallim rong, City Airport Train (CAT), j\xc3\xb5uab linnast lennujaama 16 minutiga.\n_START_SECTION_\nAuto\n_START_PARAGRAPH_\nLennujaama vahetus l\xc3\xa4heduses on kiirtee A4, mis suundub Viinist Budapesti. Teel on mahas\xc3\xb5it Flughafen Wien-Schwechat, mida m\xc3\xb6\xc3\xb6da saab lennujaama._NEWLINE_Lennujaamas on ka taksod ja autorenditeenused.\n_START_SECTION_\nBuss\n_START_PARAGRAPH_\nLennujaamast suunduvad bussid Viini, Bratislavasse, Budapesti, Brnosse ja teistesse linnadesse mituk\xc3\xbcmmend korda p\xc3\xa4evas.'